I Øland Skov ved Brovst har en skovejer indført rideforbud på grund af brandfare.

Fra i dag, fredag den 27. juli, har skovejer Mette Glarborg indført totalt rideforbud i Øland Skov og i Øland Østerskov ved Brovst. - Det er nu så knast tørt at selv en hestesko og en tilfældig sten kan starte en brand. Måske skyder jeg over mål på det, men der skal bare ikke så meget til lige nu, siger Mette Glarborg. Spørger man Nordjyllands Beredskab er det svært at sige, om en hestesko kan forudsagde en brand, men de opfordrer alle til at passe på og tænke sig om, når man bevæger sig ud i det tørre sommerland. I Brovst har Mette Glarborg besluttet sig for at lukke skoven helt. Normalt er den ellers åben for offentligheden. - Jeg håber, at folk vil respektere det, siger hun. Rideforbudet vil blive ophævet i skoven, når skoven igen bliver åbent for offentligheden. Det vil den blive, så snart der kommer væsentlig meget regn.